Hesthølmelan og Aunbekkdalen naturreservat

Hesthølmelan og Aunbekkdalen naturreservat er et naturreservat i Stjørdal kommune. Det består av et område nord for Stjørdalselva hovedsakelig vest for Aunbekken. Området ble vernet 21. juni 2024. Reservatet inngår i verneplan for skogvern. Sykling er forbudt utenom eksisterende stier. Verneforskriften sier at formålet med vernet er «å bevare et område som representerer en bestemt type natur i form av rike bar- og lauvskoger, spesielt i sørboreal sone, samt gammel skog under naturlig dynamikk, særlig partier med høgstaudegranskog og gammel boreal løvskog, inkludert forekomst av edellauvskog, kalkskog og rik sumpskog, samt arter knyttet til disse naturtypene. Videre er formålet å bevare et område med truet og sårbar natur i form av kalk- lågurtfuruskog og rik gransumpskog samt truede og sårbare arter. Det er en målsetting å beholde verneverdiene i mest mulig urørt tilstand, og eventuelt videreutvikle dem. Formålet omfatter også bevaring av det samiske naturgrunnlaget.» Referanser